Charles Hard Townes
Charles Hard Townes, 28.7.1915-27.1.2015, amerikansk fysiker, professor ved Columbia University, New York 1950-61, forsker ved MIT 1961-67 og professor ved University of California, Berkeley 1967-86 samt medlem af Ruslands Videnskabernes Akademi. Charles Townes fik sammen med N.G. Basov og A. Prokhorov nobelprisen i fysik i 1964 for sit bidrag til teorien bag og siden opfindelsen af maseren (1954) og tildeltes bl.a. Niels Bohr-medaljen i 1979.
I 1958 udviklede Townes sammen med A. Schawlow endvidere teorien bag laseren, konstrueret første gang i 1960.